Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: erőszakos cselekmények alkalmasak lehetnek a Büntető Törvénykönyvről szóló 1978. évi IV. törvény (a továbbiakban:
Paragraph Index: 1272

1996. december 31-e között összesen 4, 1997-ben csupán 2, 1998-ban már 7 beadvány irányult közvetlenül a bv. intézetek eljárása ellen. E statisztikai adatok alapján messzemenő következtetéseket levonni természetesen nem lehet, azonban szükségesnek tartjuk ennek az ügycsoportnak a rövid bemutatását. A bv. intézetek elleni panaszokat az elítéltek, esetleg hozzátartozóik terjesztették elő, és általában a büntetés-végrehajtás rendjét, az intézet személyzetének sérelmesnek ítélt eljárását, valamint a durva bánásmódot, embertelen fogvatartási körülményeket kifogásolták leginkább. Ezekről a beadványokról is elmondható, hogy a panaszosok a szabadságvesztés büntetésükkel kapcsolatos konkrét sérelmeken kívül szóvá teszik a velük szemben az elítélésüket megelőzően eljárt egyes hatóságok (rendőrség, ügyészség, bíróság) általuk diszkriminatívnak vagy egyéb okból jogsértőnek tartott cselekményeit, mulasztásait. Ugyancsak általános jellemzőként lehet elmondani, hogy szinte kizárólag a fegyház vagy börtön fokozatú bv. intézetben letöltendő szabadságvesztésre ítéltek fordulnak hozzánk, hiszen az elítéltek jogainak korlátozása e két szigorúbb fokozatú büntetés-végrehajtási intézményben lényegesen jelentősebb, mint a fogházban. A büntetés-végrehajtási szigor, illetőleg az egyes kényszerintézkedések alkalmazása mellett gyakori kifogás tárgyát képezi a szabadságelvonás helyszíne, azaz, hogy az ország mely településén lévő bv. intézetben kell a büntetést letölteni. Az egyik ügyben pl. az elítélt azt kifogásolta, hogy a saját, illetőleg a hozzátartozói lakóhelyétől igen távol — az ország másik felében lévő — bv. intézetbe szállították át. Előadta azt is, hogy korábban otthonához viszonylag közel töltötte szabadságvesztés büntetését, hozzátartozói rendszeresen látogathatták, azonban áthelyezése folytán családtagjaival, rokonaival nem tud kapcsolatot tartani. A panaszos feltételezte, hogy a számára kedvezőtlen áthelyezésére legalább részben — cigány származása miatt került sor. Az ügyben megkereséssel fordultunk az Igazságügyi Minisztérium Büntetés-végrehajtás országos parancsnokához, 1999/79/II. szám akitől felvilágosítást, és annak megvizsgálását kértük, van-e lehetőség arra, hogy a panászos szabadságvesztés büntetését a lakóhelyéhez közelebb eső intézetben tölthesse le. Az országos parancsnok válaszlevelében elfogadható magyarázattal szolgált arra, hogy milyen szempontok szerint jelölték ki a fogvatartás helyét, illetőleg arról tájékoztatott, hogy az elítélt más intézetben való elhelyezésére azért nem kerülhet sor, mert biztonsági okból — a szabadságvesztés büntetés-végrehajtási fokozatának — megfelelő, az elítélt otthonához közelebb eső intézetek telítettek. Ebben az esetben egyértelműen bebizonyosodott, hogy az elítélt által elkövetett bűncselekmények súlyossága, illetőleg felróható magatartása nem tette lehetővé a biztonsági feltételek enyhítését, tehát a fogvatartottal szemben a kifogásolt intézkedésre nem származása miatt került sor. Egy másik ügyben a beadványozó azt sérelmezte, hogy a bv. intézetből egy másik bv. intézetbe történő átszállítása során társaival beszélgetett, ezért az őt kísérő őr többször megütötte. A panaszos feltételezte azt, hogy vele szemben a tettlegességre nem került volna sor, ha nem roma származású. A büntetés-végrehajtás hivatásos állományú tagja — a Btk.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes